Lav et referat af nedenstående tekst:

Tekst:
Helt usædvanlig sommervarme har torsdag ramt Danmark med den tidligste sommerdag siden 1964, og i Thy har man ikke målt højere temperaturer så tidligt på året. Mens man i Karup, der torsdag er landets varmeste sted, har haft 26,4 grader, så viste termometeret 24,9 grader Vestervig i Thy. Vestervig er et af de få steder i landet, hvor der findes data over daglige temperaturmålinger helt tilbage fra 1873, og de viser, at der ikke siden da har været målt en højere temperatur så tidligt i april måned. Vi skal frem til den 26. april for at finde en højere temperatur i Vestervig, som kun tre gange i de 145 år har haft en sommerdag i de sidste dage i april. Kun den 30. april 1913 med 26,4 grader, den 29. april 2000 med 25,5 grader og den 26. april i 1993 med 25,1 grader har det i Vestervig været varmere i april, end det var tilfældet torsdag.

Referat:
I Vestervig i Thy viste termometeret torsdag 24,9 grader. Det er ikke sket så tidligt på året siden 1873.